
ΕΦΗΜΕΡΙΣ ΤΗΣ ΚΥΒΕΡΝΗΣΕδΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

16 ΟΚΤΩΒΡΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

1027 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 61606/3082 

Έγκριση Γενικού Πολεοδομικού Σχεδίου οικισμού Αράχωβας του δή¬ 
μου Αράχωβας (Ν. Βοιωτίας), 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν. 1337/83 (ΦΕΚ 33/Α) και ειδικότερα το άρ¬ 
θρο 3. 

2. Τις διατάξεις του ν. 1558/85 (ΦΕΚ 137/Α) και ειδικότερα το 
άρθρο 23 (παρ. 1). 

3. Τις διατάξεις του ν. 1685/87 (ΦΕΚ 27/Α) και ειδικότερα το άρ¬ 
θρο 4 (παρ. 2). 

4. Την υπ’ αριθ. 82134/3532/85 απόφαση του Υπουργού Περι¬ 
βάλλοντος Χωροταξίας και Δημοσίων Έργων «Κίνηση Γ.Π.Σ. Αράχω¬ 
βας Βοιωτίας (ΦΕΚ 736/Δ/85). 

5. Το υπ’ αριθ. 1437/103/28.3.86 έγγραφο του ΤΠ και ΠΕ προς 
το δήμο και τους αρμόδιους φορείς. 

6. Την υπ’ αριθ. 51/86 γνωμοδότηση του Δημοτικού Συμβουλίου 
Αράχωβας. 

7. Το υπ’ αριθ. 526822/86 έγγραφο του Ελληνικού Οργανισμού 
Τουρισμού. 

8. Το υπ’ αριθ. 3587/86 έγγραφο της Διεύθυνσης Γεωργίας με το 
από 30/5/86 πρακτικό-της Ε.Ν.Ε. 

9 . Το υπ’ αριθ. 23045/924/86 έγγραφο της Διεύθυνσης Γ7 του 
Υπουργείου Περιβάλλοντος, Χωροταξίας και Δημοσίων Έργων. 

10. Το υπ’ αριθ. 886/86 έγγραφο της Διεύθυνσης Πρωτοβάθμιας 
Εκπαίδευσηςς Βοιωτίας. 

11. Το υπ’ αριθ. 503372/86 έγγραφο του Ελληνικού Οργανισμού 
Τουρισμού. 

12. Το γεγονός ότι οι υπόλοιποι φορείς δεν απάντησαν μέχρι σήμερα. 

13. Την υπ’ αριθ. 1/πρακτ. 35/20.11.86 γνωμοδότηση του Συμ¬ 
βουλίου Χωροταξίας, Οικισμού και Περιβάλλοντος Ν. Βοιωτίας. 

14. Την υπ’ αριθ. 206/87 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος, αποφασίζουμε: 

1) Εγκρίνεται το γενικό πολεοδομικό σχέδιο (Γ.Π.Σ.) του οικσιμού 
Αράχωβας (Ν. Βοιωτίας) όπως τα όριά του προσδιορίζονται με κόκκινη 
γραμμή στο χάρτη Π.1.11 σε κλίμακα 1:5.000. 

Κυρίως το ως άνω σχέδιο περιλαμβάνει: 

Α. Την πολεοδομική οργάνωση του οικισμού Αράχωβας για πληθυ- 
σμιακό μέγεθος 3.000 κατοίκων περίπου με: 

α) Την επέκταση του σχεδίου πόλης σε εκτάσεις πυκνοδομημένες και 
αραιοδομημένες συνολικής επιφάνειας 60 στρ. περίπου και τη δημιουρ¬ 
γία δύο πολεοδομικών ενοτήτων (δυτική και ανατολική) μέσης πυκνό¬ 
τητας 70 και 50 κατοίκων /Ηα και μέσου συντελεστή δόμησης κατά 
πολεοδομική ενότητα 0,90 και 0,85 αντίστοιχα όπως φαίνεται στους 
χάρτες Π-1.4., Π-1.5 και Π - 1.11. 

β) Τον προσδιορισμό των χρήσεων γης, όπως φαίνονται στους χάρτες 
Π-1.2, Π-1.3.2 και Π-1.11 σε κλίμακα 1:5.000 και ειδικότερα: 


- Τη γενική κατοικία σαν κύρια χρήση, του οικισμού. 

- Τη διατήρηση των κεντρικών λειτουργιών στη σημερινή τους θέση 
(κατά μήκος του κεντρικού άξονα. 

- Απαγόρευση δημιουργία οχλουσών επιχειρήσεων (ελαιουργεία, σι¬ 
δηρουργεία, ξυλουργεία, συνεργεία αυτοκινήτων κλπ.) εκατέρωθεν του 
κεντρικού δρόμου. 

- Διατήρηση του δημοτικού καταστήματος και του χώρου του ειρηνο¬ 
δικείου στη σημερινή τους θέση. 

- Δημιουργία περιφερειακού ιατρείου στο κτίριο του Ερυθρού Σταυ¬ 
ρού. 

- Διατήρηση των εγκαταστάσεων εκπαίδευσης στους χώρους που 
προβλέπονται από το εγκεκριμένο σχέδιο και χωροθέτηση νέων μονά¬ 
δων νηπιαγωγείων και παιδικών σταθμών σ’ όλη την έκταση του οικι¬ 
σμού. 

- Αξιοποίηση των εγκαταλελημμένων κτιρίων και δημιουργία οπτι¬ 
κών φυγών στη νότια πλευρά του κεντρικού δρόμου για δημόσιες υπηρε¬ 
σίες και γενικά κοινωνικής υποδομής, με σκοπό την αναβάθμιση του οι¬ 
κισμού και τη διάσωση αξιόλογων κτιρίων. 

- Διατήρηση του κελύφους των παλαιών κτιρίων του παραδοσιακού 
οικισμού της Αράχωβας και του οικισμού Αγίου Γεωργίου. 

- Λήψη αυστηρών μέτρων ελέγχου των παλαιών και νέων επιχειρή¬ 
σεων (ελαιουργεία, σιδηρουργεία, συνεργεία αυτοκινήτων, ξυλουργεία, 
κλπ.) και τη σταδιακή απομάκρυνσής τους από τον οικισμό, με προτε- 
ραώιητα στα εγκατεστημένα κατά μήκος του κεντρικού άξονα. 

- Διατήρηση του γηπέδου στη σημερινή του θέση και την περιμετρική 
φύτευσή του με αναβάθμιση και εμπλουτισμό των εξυπηρετήσεων που 
προσφέρει. 

- Διατήρηση του νεκροταφείου στη σημερινή του θέση. 

- Δημιουργία ΚΑΠΗ στο κτίριο του Ερυθρού Σταυρού στην πλατεία 
Παπαϊωάννου.· 

- Δημιουργία γηροκομείου στην περιοχή Αγ. Γεωργίου. 

- Φύτευση των δασικών εκτάσεων γύρω από τον οικισμό ώστε να 
αποτελέσουν πνεύμονες πρασίνου. 

- Διατήρηση και επέκταση των διάσπαρτων τουριστικών καταλυμά¬ 
των (πανσιόν, ενοικιαζόμενα δωμάτια) σε όλο τον οικισμό. 

γ) Τη γενική εκτίμηση της χωρητικότητας των πολεοδομικών ενοτή¬ 
των σε κατοίκους για την επόμενη πενταετία των αναγκών σε γη για 
κοινωνική υποδομή επιπέδου πόλης’όπως αναφέρονται στους πίνακες Α- 
11.2.1α και Α.11.6. 

δ) Την ιεράρχιση του οδικού δικτύου, όπως φαίνεται στο χάρτη 2.1.2 
σε κλίμακα 1:5.000. Βασικότερες παρεμβάσεις είναι: 

- Δημιουργία νότιας παρακαμπτήριου, ώστε να ανακουφισθεί το εσω¬ 
τερικό δίκτυο από τη διαμπερή κυκλοφορία. 

- Οργάνωση του εσωτερικού οδικού δικτύου με σύστημα δύο συλλε- 
κτηρίων (βόρειας και νότιας) και τοπικής σημασίας δρόμων. 

- πεζοδρόμηση του κεντρικού δρόμου από δημοτικό σχολείο έως πλα¬ 
τεία Ξενία, μετά την κατασκευή της παράκαμψης. 

- Ανακατασκευή - αποκάλυψη της εσωτερικής οδοποιίας με καλντε¬ 
ρίμια, ώστε να ενισχυθεί και αναδειχθεί η φυσιογνωμία του οικισμού. 

- Δημιουργία σταθμού υπεραστικών λεωφορείων και χώρων στάθ- 

μευσης αυτοκινήτων. 

- Δημιουργία λεωφορειακής γραμμής Αράχωβας - Χιονοδρομικού 
κέντρου. 

- Οργάνωση συστήματος πεζοδρόμων. 

ε) Τον καθορισμό ζωνών: 

1. Οικονομικών και θεσμικών κινήτρων και πολεοδομικών μηχανι¬ 
σμών, όπως φαίνονται στους χάρτες Π-1.7 και ΓΊ-1.8 σε κλίμακα 
1:5000 και ειδικότερα: 

- Ζώνη ειδικών κινήτρων (ΖΕΚ) κατά μήκος του κεντρικού δρόμου. 

- Ζώνη ειδικής ενίσχυσης (ΖΕΕ) στο νότιο τμήμα του οικισμού, 

- Καθορισμό περιοχής ανάπλασης κατά μήκος του κεντρικού δρόμου. 

- Ζώνη αγοράς συντελεστή (ΖΑΣ) στη βορειανατολική επέκταση του 
οικισμού ώστε να διευκολυνθεί η διατήρηση του κελύφους των παραδο¬ 
σιακών σπιτιών στον οικισμό. Αποκλείεται όμως η μεταφορά Σ.Δ. από 
άλλη περιοχή της Ελλάδας. 

- Ζώνη κοινωνικού συντελεστή (ΖΚΣ) στη βορειοανατολική επέ¬ 
κταση του οικισμού. 

- Ζώνη περιβαλλοντικής εξυγείανσης - αναβάθμισης γύρω από τον 
οικισμό, για δενδροφύτευση - φύτευση αμπελώνων. 

2. Νέων αναπτυξιακών ζωνών όπως φαίνεται στο χάρτη Π-1.6.1 .σε 
κλίμακα 1:5.000 και ειδικότερα: 

-Ζώνη λιανικού εμπορίου κατά μήκος του κεντρικού δρόμου. 

- Ζώνη τουριστικής ανάπτυξης στο οικόπεδο της ΜΟΜΑ στη θέση 
Κολωνάκι για τη δημιουργία τουριστικής επιχείρησης με φορέα το 
δήμο. 

Β.- Την πρόταση λήψης μέτρων για την προστασία του περιβάλλο¬ 
ντος, όπως φαίνονται στο χάρτη Π-1.9 σε κλίμακα 1:25.000. Βασικό¬ 
τερες παρεμβάσεις είναι: 

- Προστασία των δασών και της γεωργικής γης ίψηλής παραγωγι¬ 
κότητας. 

- Τ8ν καθορισμό του οικισμού σαν ζώνη προστασίας αρχιτεκτονικών 
συνόλων ιστορικής και παραδοσιακής κληρονομιάς και σαν ζώνη προ¬ 
στασίας χώρων ιστορικού ενδιαφέροντος. 

·- Τη μεταφορά των οχλουσών χρήσεων (ξυλουργεία ελαιουργεία, σι¬ 
δηρουργεία, συνεργεία αυτοκινήτων κ.λπ.) εκτός οικισμού. 

Γ.- Τις προτάσεις για απαραίτητα έργα και μελέτες δικτύων υποδο¬ 
μής όπως φαίνονται στους χάρτες Π-2.2.2. Π-2.3.2. Π-2.4,2. 
11-2.6.2, Π-2.7.2 και ειδικότερα: 

α) Δίκτυα ύδρευσης και αποχέτευσης. 

- Αύξηση της παροχής νερού κατά 1900 μ 3 /ημέρα για να καλύπτο¬ 
νται οι αυξημένες ανάγκες κύρια των χειμερινών μηνών. 

- Αντικατάσταση - επέκταση του δικτύου ύδρευσης. 

- Συμπλήρωση - αντικατάσταση των αγωγών αποχέτευσης και κα¬ 
τασκευή σταθμού επεξεργασίας λυμμάτων στη νότια πλευρά του οικι¬ 


σμού. 

- Δημιουργία χωριστικού αποχετευτικού συστήματος, για τα όμβρια 
ύδατα. 

- Οργάνωση του χώρου διάθεσης απορριμμάτων. 

- β) Ενεργειακό σύστημα. 

- Κάλυψη αναγκών σε ηλεκτρική ενέργεια στις περιοχές επέκτασης. 

- Σταδιακή αντικατάσταση του εναέριου δικτύου με υπόγειοί 

γ) Τηλεπικοινωνιακό σύστημα. 

- Κατασκευή νέας κεντρικής γραμμής και άλλης γραμμής στο δυτικό 
τμήμα και ενίσχυση του τοπικού κέντρου κατανομής. 

- Επέκταόη του δικτύου στις περιοχές επέκτασης. 

- Σταδιακή αντικατάσταση του εναέριου δικτύου με υπόγειο, μέσα 
στον οικισμό. 

- Τοποθέτηση κεντρικής κεραίας τηλεόρασης που να καλύπτει όλο 
τον οικισμό, λόγω του παραδοσιακού χαρακτήρα του. 

Δ. - Τις προτάσεις για την ασφάλεια - προστασία, όπως φαίνονται 
στους χάρτες Π-3.1.2. Π-3.2. Π—3.3 σε κλίμακα 1:5.000 και ειδικό¬ 
τερα: 

- Συμπλήρωση του δικτύου πυροσβεστικών κρουνών. 

- Δημιουργία πυροσβεστικού σταθμού ενός αυτοκινήτου. 

- Οργάνωση χώρων συγκέντρωσης πληθυσμού σε περίπτωση σει¬ 
σμού. 

Ε.- Συνοπτικά αντίτυπα των παραπάνω έντεκα (11) χαρτών και δύο 
(2) πινάκων θεωρημένα από τον Προϊστάμενο της Διεύθυνσης Πολεοδο¬ 
μικών Εφαρμογών με την υπ’ αριθ. 61606/3082/1987 πράξη του 
δημοσιεύονται στην Εφημερίδα της Κυβερνήσεως με την απόφαση 
αυτή. 

2) Εντός της περιοχής Γ.Π.Σ. και ειδικότερα στις εκτός σχεδίου πε¬ 
ριοχές που περιλαμβάνονται σ' αυτό, οικοδομικές άδειες που έχουν εκ- 
δοθεί με τις προγενέστερες ισχύουσες διατάξεις ή έχει υποβληθεί στην 
αρμόδια πολεοδομική αρχή ο πλήρης φάκελλος με τα απαραίτητα για 
την έκδοση της οικοδομικής άδειας στοιχεία μέχρι την ημερομηνία δη¬ 
μοσίευσης της παρούσας απόφασης, εκτελούνται όπως εκδόθηκαν ή εκ- 
δίδονται βάσει των υποβληθέντων στοιχείων, σε συνδιασμό με τις διατά¬ 
ξεις του ν. 1577/85 (ΓΟΚ). 

3) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα. 2 Οκτωβρίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

εμπορίου χαι αποΦηχι*, 


ΓΕΝΙΚΟ ΠΟΑΕΟΔΟΜΙΚΟ ΖΧΕΔΙΟ 

ΙΜ!^ =·“. 


Θ θ ίί'ϊ.'^** 1 ·"· 

■ζ^., .«««ινν.μ ^ντ^είΓν. 

